open-index/open-wikipedia-markdown huggingface dataset:
جوبا مورمو

**جوبا مُورمُو** کارندیہ (دُکھُو تولا)، جمشیدپور، بھارت میں مقیم ایک سنتھالی زبان میں لکھنے والی مصنفہ ہے۔
وہ بہ طور خاص بچوں کے ادب پر کام کرتی ہیں۔ اور ان کی اسی دل چسپی کی وجہ سے انھیں 14 نومبر 2017ء ساہتیہ اکیڈمی کا اعزاز برائے بچوں کا ادب حاصل ہوا تھا۔

## سوانح حیات
جوبا مورمو پیشے کے لحاظ سے ایک اسکول میں ٹیچر کے طور پر کام کرتی ہیں۔ وہ تعلیمی اعتبار سے ہندی زبان میں ایم اے مکمل کر چکی ہیں اور اسکول یہی مضمون پڑھاتی ہیں۔

## تصنیفی کام
جوبا مورمو نے کئی کہانیوں کو لکھا ہے۔ ان کی کہانی *اولین بہا* بھارت کی مرکزی ساہتیہ اکیڈمی نے بچوں کے ادب کا انعام 2017ء میں دیا تھا۔

یہاں یہ غور طلب امر ہے کہ بھارت میں اکثر محدود علاقوں میں بولی جانے والی زبانوں کے مصنفین کی اولین ترجیح بچوں کا ادب ہے۔اس کی ایک مثال بوڈو زبان ہے جہاں ہری چرن بورو جیسے کچھ مصنفین نے یہی کیا۔ اس بات کے کئی وجوہ ممکن ہے۔ ان میں سب سے پہلی وجہ غالبًا یہ ہے کہ اس زبان میں غالبًا تحریری کام بہت کم ہوا ہے۔ چوں کہ زبان کے گویا ہی تعداد میں کم ہیں، اس لیے اہل قلم بھی غالبًا تعداد میں کم ہوں گے۔ پھر بالغوں کے لیے ادب کی تیاری میں اور بچوں کے ادب، دونوں میں جہاں پر سنجیدگی مطلوب ہوتی ہے، وہاں پر بچوں کے ادب کا ایک وصف یہ ہے کہ اس میں معصومیت بھی ضروری ہے اور زندگی کے حقائق کو گھمائے پھرائے بغیر حسبہ بیان کرنا ضروری ہے۔ یہ اس زبان کے اہل قلم کے لیے نسبتًا آسان بھی ہوتا ہے اور اس میں انھیں کافی موقع بھی ملتا کیوں کہ نہ تو اس زبان میں مقابلے اور موازنے کیے کچھ ادبی نمونے موجود ہوتے ہیں اور نہ لوگ اس میں زیادہ نکتہ چینی کرتے ہیں۔

سنتھالی کو جدید دور سے ہم آہنگ کرنے سنتھالی دانوں ملک کے دیگر ابنائے وطن کے قریب لانے کی کوشش کے طور پر جوبا مورمو نے پریم چند کی کہانیوں اور رویندرا ناتھ ٹھاکر کی گیتانجلی کا ترجمہ کیا۔ اس کام میں جوبا مورمو کو غالبًا ان کے ہندی ادب کے مطالعے سے مدد کافی مدد ملی تھی کیوں کہ کسی بھی ایم اے کورس میں ایک حصے کے طور پر پریم چند کی تحریریں، مثلًا گودان، عیدگاہ، نرملا، کفن وغیرہ شامل ہوتے ہیں۔

## حوالہ جات

زمرہ:جمشید پوری شخصیات
زمرہ:سنتھالی مصنفین
زمرہ:بھارتی مصنفات
زمرہ:ماہرین تعلیم
زمرہ:ساہتیہ اکادمی انعام یافتگان
زمرہ:بقید حیات شخصیات
زمرہ:اکیسویں صدی کے بھارتی شعرا
زمرہ:ہندی شعرا
زمرہ:بھارتی بچوں کے مصنفین
زمرہ:بھارتی لوک گلوکار
زمرہ:بھارتی بچوں کی مصنفات
زمرہ:بھارتی لوک گلوکارائیں
زمرہ:بھارتی خواتین منظر نویس
زمرہ:بھارتی خواتین مترجمین
زمرہ:جھاڑکھنڈ کے شعرا
زمرہ:جھاڑکھنڈ کے منظر نویس
غلام مصطفٰی خان (گلوکار)

**غلام مصطفٰی خان** ہندوستانی کلاسیکی موسیقی کے گلوکار تھے۔ انھیں 1991ء میں پدم شری 2006ء میں پدم بھوشن اور 2018ء میں پدم وبھوشن کے اعزازات سے نوازا گیا۔ 2003ء میں انھیں سنگیت ناٹک اکیڈمی ایوارڈ بھی ملا۔

## ابتدائی زندگی
وہ 3 مارچ 1931ء کو اتر پردیش کے شہر بدایوں میں پیدا ہوئے۔ اُن کی والدہ استاد عنایت حسین خان کی صاحبزادی تھیں اور موسیقی اُن کے خاندان کی میراث تھی۔ عنایت حسین خان واجد علی شاہ کے زمانے کے موسیقات تھے اور گوالیر گھرانہ کے بانی حدو خان کے داماد تھے۔

چونکہ غلام مصطفٰی خان کے والد اور والدہ دونوں اِنیہں گلوکار بنانا چاہتے تھے اس لیے اِن کی موسیقی کی تعلیم بہت چھوٹی عمر میں ہی شروع کر دی گئی جب وہ صفر دھن یاد کر سکتے تھے الفاظ کے معنے نہیں سمجھ سکتے تھے۔ اپنے والد کے بعد انھوں نے استاد فدا حسین خان اور پھر نثار حسین خان سے تعلیم حاصل کی۔

اُس وقت ہر شہر میں وکٹوریہ گارڈن ہوتا تھا اور یہ روایت تھی کہ موسیقی میں دلچسپی رکھنے والے لوگوں کے سامنے اپنا پہلی ہنرسازی کرشن جنم اشٹمی کے وقت دکھاتے تھے۔ علی مقصود جو شہر کے منتظم اعلیٰ تھے ہر سال یہ تقریب منعقد کرتے تھے۔ انھوں نے غلام مصطفٰی خان کو 8 سال کی عمر میں وہاں اپنا ہنر پیش کرنے کی دعوت دی۔ اُن کے کزن حفیظ احمد خان آکاش وانی میں ملازم تھے۔

## کیریئر
انھوں نے اپنا پہلا فلمی گانا میراٹھی زبان میں 1951ء میں گایا۔ پھر انھوں نے مراٹھی اور گجراتی فلموں میں گانا شروع کر دیا۔ انھوں نے اپنی 70 سے زیادہ دستاوزی فلموں میں اپنی آواز کا جادو جگایا اور بہت سے قومی اور بین القوامی اعزازات حاصل کیے۔ انھوں نے پورے بھارت اور یورپ میں اپنے فن کا مظاہرہ کیا۔ اُن کے شاگردوں میں آشا بھوسلے، منا ڈے، کمل باڑت، وحیدہ رحمن، رانی مکرجی، گیتا دت، اے آر رحمان،  ہری ہرن،  شان، سونو نگم،  ثنا موئدوٹی،  ساگاریکا، الیشا چنائی اور شلپا راوْ شامل ہیں۔ انھوں نے اپنے چاروں بیٹوں کو بھی موسیقی کی تعلیم دی اور وہ بھی پیشہ ورانہ گلوکار ہیں۔ اُن کے پوتے فیض اور عامر نے بھی اُن سے تعلیم حاصل کی۔ کوک اسٹوڈیو میں اے آر رحمان نے اپنے 82 سالہ استاد اور اُن کے چاروں صاحبزادوں اور 12 سالہ پوتے فیض کے ساتھ فن کا مظاہرہ کیا۔

## ذاتی زندگی
انھوں نے پدم بھوشن یافتہ گلوکار مشتاق حسین خان کی صاحبزادی آمینہ بیگم سے شادی کی تھی۔ اُن کے چار بیٹے، مرتضیٰ مصطفٰی، قادر مصطفٰی، ربّانی مصطفٰی اور حسن مصطفٰی ہیں۔ وہ کلاسیکی گلوکار [./Https://en.wikipedia.org/wiki/Rashid_Khan_(musician) **راشد خان**] کے استاد ہیں اور ممبئی مہاراشٹر میں اپنے خاندان کے ساتھ رہتے تھے۔

## اعزازات
* 1991ء پدم شری
* 2003ء سنگیت ناٹک اکیڈمی ایوارڈ
* 2006ء پدم بھوشن
* 2018ء پدم وبھوشن

## حوالہ جات

## بیرونی روابط
* باضابطہ ویب گاہ

زمرہ:1931ء کی پیدائشیں
زمرہ:ہندوستانی گلوکار
زمرہ:بھارتی مسلم شخصیات
زمرہ:بدایوں کی شخصیات
زمرہ:فنون میں پدم شری وصول کنندگان
زمرہ:علوم و فنون میں پدما بھوشن اعزاز وصول کردہ شخصیات
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:ہندوستانی کلاسیکی مرد گلوکار
زمرہ:فنون میں پدم وبھوشن وصول کنندگان
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے ہندوستانی مسلمان
نجف ہند

**نجف ہند** بھارت کے صوبہ اترپردیش کے ضلع بجنور کا ایک چھوٹا سا گاؤں جسے جوگی پورہ یا جوگی رام پوری کہتے تھے اور اب نجف ہند کے نام سے جانا جاتا ہے۔

کہتے ہیں کہ ایک بزرگ سید راجن بادشاہ وقت سے چھپ کر اس چھوٹے سے قصبے میں آکر رہنے لگے۔ سید صاحب انتہائی متقی اور پرہز گار تھے انھوں نے گاؤں والوں کو بتا دیا تھا کہ وہ بادشاہ سے چھپ کر یہاں رہنے آئے ہیں گاؤں والے بھی ان کی آمد سے خوش اور ان کے معتقد تھے۔ شاہ صاحب کثرت سے ورد کرتے یا علی ادرکنی۔

آپ کے پاس ایک اندھا گڈریا بھی بیٹھا کرتا تھا ۔ ایک دن وہ جنگل میں تھا تو اس نے گھوڑے کی ٹاپوں کی آواز سنی۔ وہ ڈر گیا شاید بادشاہ کے فوجی ہوں گے۔ آواز آہستہ آہستہ قریب آتی گئی اور اس کے پاس آکر جیسے گھوڑا رک گیا۔ اندھا بھاگ کر کہاں جاتا بس چپ چاپ ایک جگہ ٹھٹک کر کھڑا ہو گیا۔ آنیوالے نے اس سے پوچھا کی سید راجن کہاں ہیں گڈریے نے کہا صاحب میں اندھا ہوں مجھے نہیں معلوم سید راجن کون ہیں اور کہاں ہیں ۔ آنیوالے نے اس کی آنکھوں پر ہاتھ پھیرا تواسکی آنکھوں کی روشنی واپس آگئی۔ اندھے کے لیے یہ کسی چمتکار سے کم نہیں تھا۔ سامنے کھڑے ہوئے شخص نے اس سے کہا کہ سید راجن سے کہہ دینا ہم آئے تھے۔ آنیوالے نے یہ بھی کہا سید راجن سے کہنا ہمارے لیے ایک روضہ بنوادیں ،کہاں سے پانی ملے گا اور کہاں سے چونا اور کس کنویں سے گندھک کا پانی نکلے گا جو بیماروں کی صحت کے لیے مفید ہوگا یہ ساری ہدایات دیکر وہ چلے گئے۔

گڈریا دوڑتا ہوا سید راجن کے پاس گیا اور پوارا واقعہ ان سے بیان کیا۔ سید راجن نے گڈریے کی آنکھوں کی روشنی اور جس مقام پر گھڑسوار آئے تھے وہاں گھوڑے کے پیروں کے نشان دیکھ کر اس بات کی تصدیق کر لی کہ جن کو وہ پکارا کرتے تھے وہ ان کی مدد کو آئے تھے۔ انھوں نے اس مقام پر ایک درگاہ تعمیر کرائی۔ تب سے اس مقام کا نام نجف ہند ہوا۔

## حوالہ جات
علاء الدین خلجی کی اقتصادی اصلاحات

سلطنت دہلی کے حکمران علاء الدین خلجی (حکمرانی۔ 1296–1316) نے اپنی سلطنت میں اشیا کا نرخ مقرر کیا اور معاشیات سے متعلق دیگر ضروری اصلاحات کیں۔ علاء الدین کے مصاحب امیر خسرو کا بیان ہے کہ اس سے علاء الدین کا مقصد عوام الناس کی فلاح و بہبود تھا۔ تاہم ضیاء الدین برنی (1357ء) کا کہنا ہے کہ ان اصلاحات سے سلطان کا مقصد ہندؤں کو زیر کرنا اور ایک بے نظیر فوج تیار کرنا تھا (کم قیمتیں، فوجیوں کو کم تنخواہ پر راضی رہنے میں معاون ہوں گی اور بغیر اخراجات بڑھائے مزید سپاہیوں کو اور سامان جنگ اکٹھا کیا جا سکے گا)۔

علاء الدین نے اشیائے ضرورت کی ایک کم قیمت مقرر کر دی مثلاً، اناج سمیت، کپڑا، غلام اور جانور۔ اور ذخیرہ اندوزی اور پرچون فروشی پر پابندی لگا دی، شحنہ منڈی (پولیس آفسر) کا نیا عہدہ قائم کیا اور اس پر ایک ہوشیار اور تجربہ کار افسر ملک مقبول کا تقرر کیا گیا۔ خلاف ورزی کرنے والوں کو شدید سزا دی جاتی۔ یہ اصلاحات دار الحکومت دہلی اور ممکنہ طور پر سلطنت کے دیگر علاقوں میں بھی نافذ کی گئیں۔ علاء الدین کی وفات کے بعد اس کے بیٹے قطب الدین مبارک شاہ نے انھیں جلد ہی منسوخ کر دیا تھا۔

## پس منظر
ان اصلاحات کی معلومات کا بنیادی ماخذ ‌ضیاء الدین برنی کی کتاب ہے، ضیاء الدین برنی دہلی سلطنت کے ایک وقائع نگار تھے جنھوں نے علاء الدین خلجی کی وفات کے نصف صدی بعد اپنی کتاب لکھی۔ برنی نے علاء الدین کی اصلاحات کی ایک طویل فہرست دی ہے، لیکن اس میں شاہی احکام کا لفظ بہ لفظ متن نقل نہیں کیا گیا ہے۔ برنی ان اصلاحات کو اپنے حافظے سے منطقی انداز میں ترتیب دیتے ہوئے بیان کرتے ہیں۔

ضیاء الدین نے علاء الدین کی قیمتیں کم کرنے کی روایت کو دوسرے مصنفین بھی نقل کرتے ہیں، البتہ وہ کم تفصیل سے اصلاحات کا ذکر کرتے ہیں۔ علاء الدین کے مصاحب مشہور فارسی شاعر امیر خسرو نے قیمتوں کے تعیین کی روایت کی ہے اور علاء الدین کے اس عمل کا مقصد عوامی فلاح و بہبود بتایا ہے۔ سولہویں صدی کے وقائع نگار محمد قاسم فرشتہ بھی ان اصلاحات کو بیان کرتے ہیٱ اور ضیاء الدین برنی کے علاوہ اس کے کوائف شیخ عین الدین بیجاپوری کے گم شدہ یا ضائع شدہ تصنیف ملحقات طبقات ناصری سے مماثل ہیں۔

## حواشی

## حوالہ جات

### کتابیات

* 
* 
* 
* 
* 
* 

## بیرونی روابط
* Barani's description of Alauddin's reforms

زمرہ:علاء الدین خلجی
زمرہ:ویکی ڈیٹا سے مطابقت رکھنے والی مختصر تفصیل
فلا نائیک

**فُلّا نائیک** (متوفی 18 نومبر 2006ء)  ایک تاریخ ساز طور پر معمر بھارتی خاتون تھی۔ اس عورت کی معروفیت اور سن رسیدگی کے بارے میں یہ دعوٰی کیا جا رہا تھا کہ وہ 125 سال کی عمر تک حیات پائی، جس کی وجہ سے وہ شاید کسی بھی دور کی سب سے زیادہ عمر پانے والی خاتون قرار دی جا سکتی ہے۔ تاہم اس دعوے کو سچ ماننے اور بھارت اور بیرون ملک امر واقعہ ماننے میں بڑی مشکل بات یہ ہے کہ فلا کے پاس کوئی صداقت نامہ پیدائش موجود نہیں تھا۔ اس وجہ سے سب بڑی مشکل یہ ہے کہ تشفی بخش انداز میں یہ ثابت کرنا مشکل ہے کہ اس کی حقیقی عمر کیا تھی اور اس کو لے کر جو دعوے کیے گئے ہیں، وہ کہاں تک سچ ہیں۔

## بے حد طویل عمر کا دعوٰی
فلا نائیک بھارت کی ریاست اوڈیشا کے کنارپور گاؤں میں رہا کرتی تھی۔ اس کی شہرت اس کی موت سے چند روز قبل ذرائع ابلاغ میں سامنے آئی۔ *[[دی ٹائمز آف انڈیا]]* اور انڈو ایشین نیوز سرویس نے یہ خبر دی تھی کہ اس وقت فلا کے 72 سالہ نواسے کے مطابق اس کی دادی کی عمر 125 سال تھی جسے *[[گنیز ورلڈ ریکارڈز]]* نے بھی تسلیم کیا۔ اس طرح سے بھی فلا نہ صرف دنیا کی سب سے طویل العمر عورت قرار پاتی ہے بلکہ شاید وہ دنیا بھر کی تاریخ میں سب سے بڑی عمر کو پہنچنے والی خاتون ہو۔

اس وقت فلا نائیک کی چار بیٹیاں بھی بہ قید حیات تھیں، جن کی عمریں 80 سے 92 سال کے بیچ رہی تھی۔

فلا کے رائے دہندے کے شناختی کارڈ کے مطابق  (جو 1995ء میں جاری کیا گیا تھا، فلا نائیک کی عمر 120 سال تھی۔ چوں کہ صداقت نامہ پیدائش فراہم نہیں کیا جا سکا، ایسا کوئی باوثوق ذریعہ نہیں ہے جس سے فلا کی عمر کا تعین کیا جا سکے۔ اس وجہ سے اس امکانی ثبوت جس کا خاندان کے لوگ حوالہ دے رہے تھے، تسلیم نہیں کیا گیا۔

## منشیات کے استعمال کی علامت
*دی ٹائمز آف انڈیا* میں چھپنے والی فلا نائیک کی تصویر میں مبینہ طور پر فلا نائیک تاڑ کی شراب پیتی اور گانجہ اور بیڑی کا دھواں باضابطہ چھوڑتی ہوئی دکھائی دی ہے۔ اس خبر کو عالمی سطح پر چنا گیا تھا اور اسے منشیات کے آزادانہ استعمال کے لیے مہم چلانے والے حال تک بھی استعمال کر رہے ہیں۔

## حوالہ جات

زمرہ:2006ء کی وفیات
زمرہ:اڑیسہ کی شخصیات
بھگت بینی

گرو گرنتھ صاحب میں جن پندرہ سنتوں اور صوفیوں کا کلام جمع کیا گیا ہے، **بھگت بینی** ان میں سے ایک ہیں۔ ان کے بارے خیال کیا جاتا ہے کہ انھوں نے اپنی زندگی کا زیادہ تر حصہ عبادت اور مراقبے میں گزارا تھا اور اکثر اپنے گھریلو فرائض بھی نظر انداز کر دیتے تھے۔
## مختصر سوانح حیات
بھگت بینی کی تاریخ پیدائش اور مقام کے بارے درست معلومات موجود نہیں۔ اس کے باوجود انھیں گرو نانک کا ہم عصر مانا جاتا ہے۔ شاید بھگت بینی 15ویں صدی کے وسط سے 16ویں صدی کے وسط تک زندہ رہے۔ وہ اعلیٰ تعلیم یافتہ عالم تھے اور انتہائی منکسر مزاج بھی۔
## اصول اور نظریات
بھگت بینی ہندو رسومات کے انتہائی بڑے ناقد تھے اور ہتھ یوگا کے مخالف بھی کہ ان سے انسان اپنا اصل مقصد بھول جاتا ہے یعنی بھگوان کا نام اپنے اندر ثبت کرنا۔ انھوں نے تین حمدیں بھی لکھی ہیں جن کو گرو گرنتھ صاحب میں جمع کیا گیا ہے۔ ایک کا نام سری راگ، دوسری رام کالی اور تیسری پربھاتی۔

ان کے مطابق جس بندے نے خالقِ حقیقی کا نام اپنے اندر بسا لیا، اسے نیند سے نجات مل گئی۔ جو اپنے حواسِ خمسہ پر قابو پا چکا، اسے خالقِ حقیقی کے نام سے محبت ہو جائے گی۔ نو دروازے اس مادی دنیا کے ساتھ لگاؤ اور تعلق کو ظاہر کرتے ہیں۔ دسواں دروازہ ایسا ہوتا ہے جس کے ذریعے خدا کے ساتھ تعلق قائم کیا جا سکتا ہے۔ اس دروازے کا مناسب استعمال مایا کے جال میں پھنسنے سے بچاتا ہے۔ اس طرح یہ زندگی ضائع ہونے سے بچ جاتی ہے۔ اس طرح انسان کا خالقِ حقیقی کے ساتھ تعلق پیدا ہو جاتا ہے۔
## وفات
چونکہ بھگت بینی کی درست تاریخِ پیدائش یا جائے پیدائش کا علم نہیں، اس طرح ہمیں ان کی وفات کی تاریخ اور مقام کے بارے بھی کوئی یقین سے معلومات نہیں ملتیں۔

## حوالہ جات

زمرہ:پنجابی شخصیات
زمرہ:سکھ بھگت
زمرہ:پنجابی صوفیا
جیدیو

**جیدیو** سنسکرت کے مشہور شاعر تھے جو بارہویں صدی میں گذرے۔ ان کی نظم گیت گوند سے انھیں لافانی شہرت ملی۔ اس نظم میں کرشن کی رادھا سے محبت دکھائی گئی ہے۔ اس نظم میں رادھا کے لیے کرشن کی محبت کو سب سے زیادہ دکھایا گیا ہے اور بھکتی تحریک میں اسے بہت اہمیت حاصل ہے۔

ان کی زندگی کے بارے زیادہ معلومات نہیں۔ بس اتنا تذکرہ ملتا ہے کہ وہ تنہائی پسند شاعر تھے جو مشرقی ہندوستان میں مشہور تھے۔ جیدیو گرو گرنتھ میں شامل سب سے قدیم شاعر ہیں۔ یاد رہے کہ گرو گرنتھ سکھ مت کی مقدس کتاب ہے۔ سکھ مت برصغیر کا ایک مذہب ہے جو جیدیو کی وفات سے کئی صدیاں بعد شروع ہوا۔

## سوانح
ذات کے اعتبار سے براہمن تھے اور ان کی پیدائش کی تاریخ اور مقام کے بارے ہمیں یقینی معلومات نہیں ملتیں۔ ان کی تحاریر کو پڑھنے سے پتہ چلتا ہے کہ وہ یا تو اوڑیسہ کے دیہات کندولی ساسن یا پھر بنگال میں جیدیو کنڈولی میں پیدا ہوئے۔ جیدیو ایک جہاں گرد تھے اور شاید پوری سے بھی گذرے تھے۔ ایک روایت میں ہے کہ انھوں نے پدماوتی نامی ایک رقاصہ سے شادی کر لی تھی تاہم موجودہ دور کے عالم اسے نہیں مانتے۔
ان کے والد کا نام بھوج دیو اور والدہ کا رام دیوی تھا۔ مندر میں موجود تحاریر سے پتہ چلتا ہے کہ انھوں نے سنسکرت شاعری میں کُرما پٹکا میں تعلیم پائی تھی۔

## ادبی تخلیقات
وشنو کے دس اوتاروں دشواترا کو مقبولِ عام بنانے میں اہم کردار ادا کیا تھا۔ اس کے علاوہ کرشن کو مرلی بجاتے ہوئے تری بھنگی انداز جو دکھایا گیا ہے، وہ بھی ان کا مرہونِ منت ہے۔

ان کی دو حمدیں گرو گرنتھ صاحب کا حصہ ہیں جو سکھ مت کی مقدس کتاب ہے۔ یہ حمدیں سنسکرت اور مشرقی اپابھرمشا کے اختلاط سے لکھی گئی ہیں۔ کہا جاتا ہے کہ پوری کے دورے میں جیدیو کے کام سے بابا گرو نانک بہت متاثر ہوئے تھے۔

## حواشی

## حوالہ جات
* 


زمرہ:اڑیسہ کے شعرا
زمرہ:بارہویں صدی کے ہندوستانی شعرا
زمرہ:بھارتی مرد شعرا
زمرہ:بھکتی تحریک
زمرہ:سکھ بھگت
زمرہ:سنسکرت شعرا
زمرہ:ہندو شعرا
زمرہ:جگن ناتھ کے پیروکار
زمرہ:ویکی ڈیٹا سے مطابقت رکھنے والی مختصر تفصیل
زمرہ:تیرہویں صدی کی وفیات
زمرہ:بارہویں صدی کی ہندوستانی شخصیات
زمرہ:تیرہویں صدی کی ہندوستانی شخصیات
زمرہ:بارہویں صدی کی پیدائشیں
زمرہ:بارہویں صدی میں مذہبی رہنما
زمرہ:ویشنو مت
زمرہ:سنسکرت الفاظ اور جملے
عہد مغلیہ کے ہندو علما

## عہد اکبری  کے ہندو علما
شہنشاہ اکبر کے دربار میں جہاں بڑے بڑے عالم فاضل اور باکمال مسلمان جمع تھے وہیں بڑے بڑے قابل اور نامور منڈتوں کو ہی اعزاز اور رتبہ حاصل تھا۔ ابو الفضل نے آئین اکبری اور جہاں دانش اندوزان دولت کی فہرست دی ہے ہندو علما کے حسب ذیل نام شمار کیے ہیں۔
مہا دیو، بھیم ناتھ، بابا بلاس، نرائن ، سیو جی، مادھو ، رام بھدر، سری بھٹ ، مادھو سرستی، جدروپ ، بشن ناتھ، مدسوون ، رام کشن ، نارائن اسرم ، ملہدر مصر، ہزجی سور، باسدیو مصر، دانو درہٹ ، باہن بھٹ، رام تیرتھ، بدہ نواس، نرسنگ گوری ناتھ، برم اندر، گوپی ناتھ، بجی سین سور، کشن پنڈت ، نہال چند، پھٹا چارچ، کاشی ناتھ۔

## عہد جہانگیری کے ہندو علما
جہانگیر کے دربار میں پھٹا چارچ بنارسی ، پھتان مصر، جدوپ سناسی، جوتکر اے انجم کو بڑی عزت و تکریم حاصل تھی۔

## عہد شاہجہانی کے ہندو علما
شاہجہان کے دربار  میں ہرناتھ ایک ہندو فاضل خطاب مہاپاتر سے موصوف تھا۔ 15 شوال 1049ھ کو خلعت اور اسپ و فیل کے ساتھ ایک لاکھ دام اس کو انعام میں شاہجہان نے مرحمت کیا۔
اسی طرح جگ ناتھ خطاب مہا کب رائے (ملک الشعرا ) سے موصوف تھا۔ بادشاہ کی اس پر اس قدر نظر نظر عنایت تھی کہ کئی دفعہ روپوں سے اس کو تلوا کر ہم وزن زر انعام عنایت کیا۔ ان کے علاوہ بنارس کے ایک فاضل برہمن کی دو ہزار روپیہ سالانہ پنشن مقرر تھی۔

## عالمگیر کے عہد کا ہندو فاضل
اورنگزیب عالمگیر کے دربار میں سندر نام کا ایک برہمن بہت لائق و فائق تھا۔ خطاب کب رائے سے موصوف تھا۔ غرض کہ کوئی اسلامی دربار ایسا نہ تھا جس میں ہندو فاضل اعزاز و توقیر کے ساتھ موجود نہ تھے۔ اس کی اتنی مثالیں موجود ہیں کہ بھاری بھرکم کتاب تیار ہو سکتی ہے۔
عہد مغلیہ میں جتنی جاگیریں ہندو علما اور منصب داروں کو عطا ہوئیں تھیں ان میں سے زیادہ تر اس وقت بھی موجود ہیں جس کی تصدیق ہر ضلع کے رجسٹر معافیات سے ہو سکتی ہے۔ پہاڑی پٹھانوں نے جو پرگنہ جالور (ریاست جودھ پور ) کے رئیس تھے، کئی گاؤں برہمنوں کو جاگیر میں دے رکھے تھے وہ اب تک ان کے قبضے میں موجود ہیں۔

## کتابیات
* توزک جہانگیری
* تاریخ فرشتہ
* تاریخ ہند، ذکاء اللہ خان
* آئین اکبری،ابو لفضل

## حوالہ جات
# عہد مغلیہ میں ہندو امرا ، منشی محمد سعید احمد مارہروی
ہندوستانی پکوان

**ہندوستانی پکوان** برصغیر میں اپنے روایتی انداز اور ذائقے کی وجہ سے پہچانے جاتے ہیں۔ ہندوستان کا ہر علاقہ اپنے کچھ مخصوص پکوان اور روایتی انداز کی وجہ سے مشہور ہے۔ ان پکوانوں میں مختلف اقسام کے پھل اور سبزیاں، مصالحہ جات اور جڑی بوٹیوں کا استعمال انھیں ایک خاص ذائقہ فراہم کرتا ہے جنھیں دنیا بھر میں لوگ بہت ذوق و شوق سے کھاتے ہیں۔ ہر خطہ میں ان اجزا کا استعمال مختلف ہوتا ہے۔ اپنی اشتہا انگیز خوشبو، دلفریب شکل اور دیدہ زیب سجاوٹ کی وجہ سے یہ پکوان دنیا بھر میں مشہور ہیں۔

## تاریخ
اگر ہم ہندوستانی کھانوں کی تاریخ پر نظر دوڑائیں تو ہمیں پتہ چلتا ہے راجا مہاراجا ،بادشاہ اور نواب ذائقہ دار کھانوں کے دلدارہ تھے۔ ان کے شاہی باروچی خانے  لذیذ کھانوں کی تیاری میں اپنی  مثال  آپ تھے۔شاہی ضیافتوں  نے ان  شاہی باروچیوں کے ہنر اور مہارت کو چار چاند لگائے۔ مختلف پکوانوں کی تیاری میں استعمال ہونے والے اجزا کی وافر اور باآسانی ترسیل نے ان باروچیوں کو نت نئے کھانوں کی تیاری میں آسانی فراہم کی۔

## علاقائی پکوان
ہندوستان کے مختلف علاقوں میں اپنے جغرافیائی خطہ ،ثقافت ،موسم اور پیداوار کی وجہ سے مختلف اقسام کھانے تیار کیے جاتے ہیں۔ذیل میں کچھ علاقائی کھانوں کا زکر ہے

### آندھرا پردیش
آندھرا پردیش کے کھانے  اپنے بہت زیادہ مصالحہ جات بطور خاص ہلدی کے استعمال کی وجہ سے مشہور ہیں۔چاول کا استعمال بہت زیادہ ہے جسے عام طور پر اسٹیو،دال یا سبزیوں کے ساتھ کھایا جاتا ہے ۔ ہرے پتوں والی سبزیوں اور بینگن کو دال کے ساتھ پکایا جاتا ہے جسے بہت رغبت سے کھایا جاتا ہے  اچار  یہاں کے کھانوں کا اہم جز ہے بطور خاص آم کا اچار بہت زیادہ پسند کیا جاتا ہے۔ناشتے میں دوسا اور وڑا لوگ بہت شوق سے کھاتے ہیں۔

### دہلی
دہلی کو اگر مغلئی پکوانوں کی جائے پیدائش کہا جائے تو کچھ غلط نہ ہو گا۔دہلی کی مشہور و معروف فوڈ اسٹریٹ اپنے ذائقے دار کھانوں کی وجہ سے پیچانی جاتی ہے۔چاندنی چوک کے پراٹھوں والی گلی کے پراٹھوں کا آج بھی کوئی ثانی نہیں ہے۔ یہاں کے کھانوں کی اشتہا انگیز خوشبو اور دلفریب ذائقہ لوگوں کو دور دور سے کھینچ کر لاتا ہے

دہلی میں ہندوستان کے مختلف علاقوں سے آئے ہوئے لوگ آبا د ہیں یہی وجہ ہے کہ یہاں کے کھانوں پر مختلف ثقافتوں کا اثر دکھائی دیتا ہے۔کباب،کچوری، چاٹ، مختلف مٹھائیاں ،قلفی یہاں منفرد انداذ سے تیار کیے جاتے ہیں جو اپنے خاص ذائقے کی وجہ سے بہت پسند کیے جاتے ہیں۔

### مہاراشٹر
مہاراشٹر کے کھانوں میں ہمیں ہلکے مصالحہ سے لے کر بہت زیادہ تیکھاپن  بھی ملتا ہے۔باجرہ،گندم،سبزیاں، جو، دالوں اور پھلوں کو یہاں کے کھانوں میں بہت زیادہ استعمال کیا جاتا ہے۔

بٹاٹا وڑا،پاؤ بھاجی، ثابت دانے  کی کھچڑی اور مصالحہ بھات یہیا ں کے اہم پکوان ہیں۔

## حوالہ جات

زمرہ:بھارتی پکوان
زمرہ:جنوب ایشیائی طباخی
زمرہ:ویکی ڈیٹا سے مطابقت رکھنے والی مختصر تفصیل
کرپال سنگھ

**کرپال سنگھ** ایک روحانی استاد تھے۔ وہ 6 فروری 1894ء کو مغربی پنجاب، جو اب پاکستان کا حصہ ہے ایک سادہ دیہاتی گھر میں پیدا ہوئے۔ دہلی منتقل ہونے سے پہلے وہ اپنی گزربسر سرکاری نوکری پر کرتے تھے۔ دہلی جانے کے بعد وہ ایک روحانی مدرسہ **روحانی ست سنگ** کے بانی بنے۔

## زندگی
ابتدا ہی سے وہ تصوف، یوگی اور باطنیت کی طرف مائل تھے اگرچہ وہ کسی کے شاگرد نہیں بنے تھے۔ اِس دوران میں وہ خدا کی عبادت کرتے رہے۔ 1917ء کو انھیں محسوس ہو کہ اُن کی عبادت کا جواب دیا جا رہا ہے۔ دورانِ مراقبہ انھوں نے روشنی دیکھی جو اُن کے خیال میں سکھ کے بانی گرو نانک تھے۔ 1924ء میں وہ مشہور صوفی ساون سنگھ سے دریا کنارے اُن کے آشرم میں ملے۔ ساون سنگھ نے اُن میں روحانی نظم و ضبط پیدا کیا۔ 1930 کی دہائی میں جب ساون سنگھ سے پوچھا جاتا کہ اُن کے کون سے شاگرد نے بہت ترقی کی ہے تو وہ کرپال سنگھ کا نام لیتے۔ اُسی دوران میں کرپال سنگھ نے اپنے استاد سے متاثر ہو کر **گرومت سددھانت** نامی کتاب اردو اور پنجابی میں لکھنا شروع کی۔ اُن کی درخواست پر 1935ء میں یہ کتاب اُن کے استاد ساون سنگھ کے نام سے شائع ہوئی۔ 1960 کی دہائی میں یہ کتاب انگریزی میں شائع ہوئی۔ ساون سنگھ کا 2 اپریل 1948ء میں ایک قلیل علالت کے بعد انتقال ہو گیا۔

کرپال سنگھ کے 80،000 سے زیادہ پیروکار ہیں۔

## آخری ایام
فروری 1974ء میں دہلی میں انھوں نے ایک بین القوامی کانفرس کا اتقاد کیا جیس میں پوری دینا سے 2000 سے زیادہ مندوبین نے شرکت کی اور 100،000 سے زیادہ لوگوں نے شرکت کی۔ اِسی سال 2 اپریل کو ہردوار میں کم کے میلے میں شرکت کی۔ 21 اگست 1974ء میں دہلی میں 80 سال کی عمر میں اُن کا انتقال ہو گیا۔ اُن کی وفات کے بعد اُن کے پیروکاروں میں اُن کے جانشین کے لیے کافی اختلاف ہو گیا۔ 1963ء میں وہ یہ کہ چکے تھے کہ اُن کے خیال میں کوئی بھی اِس قابل نہیں کہ اُن کا جانشین بن سکے۔

## حواشی

## حوالہ جات

* 
* 
* , also published as 
* 
* 
* 
* 
* 
* 
* 

زمرہ:1894ء کی پیدائشیں
زمرہ:1974ء کی وفیات
زمرہ:رادھا سوامی
زمرہ:سنت مت گرو
زمرہ:پدم وبھوشن وصول کنندگان
زمرہ:بھارتی روحانی گرو
زمرہ:بھارت کے روحانی مصنفین
زمرہ:نئی دہلی میں وفات پانے والی شخصیات
زمرہ:جنوبی ایشیا
زمرہ:ہندو سنت
زمرہ:بھارتی شخصیات
بھگت سین

**بھگت سین** ایک سکھ مذہبی شخصیت تھے جو چودھویں صدی کے آخر اور پندرہویں صدی کے اوائل میں گذرے۔

بھگت سین ریوا کے بادشاہ راجا رام کے درباری حجام تھے۔

## حیات
اُس دور کا رحجان مذہب اور عقیدت مندی کی طرف تھا اور سین کو رامانند کی مذہبی شاعری پڑھنے کی ذمہ داری پسند تھی اور اپنی زندگی کو انھوں نے انہی اصولوں پر ڈھال لیا تھا۔

ہندو عقیدے کے مطابق بھگوان نے سین کا ایسے خیال رکھا ہے جیسے گائے اپنے بچھڑے کا خیال رکھتی ہے۔ انھوں نے نیک لوگوں کی صحبت قبول کی ہے اور اس میں خوش رہے ہیں۔ وہ ان کی رسومات ادا کرتے رہے ہیں اور ان کے عقیدے میں سنتوں کی سیوا کرنا بھگوان کی سیوا کرنے کے برابر ہے۔

بھگت مل میں سین کا سنتوں سے لگاؤ واضح دکھایا گیا ہے۔ ایک روز وہ بادشاہ راجا رام کے دربار جا رہے تھے کہ انھیں مقدس لوگ راستے میں ملے۔ ان کے نزدیک نیک لوگوں کی خدمت ان کا اولین فریضہ تھا، سو انھوں نے ان لوگوں سے بات شروع کی۔ ان کے لیے جل پانی کا بندوبست کیا اور ان کی روحوں کو بھی خوش کر دیا۔ تاہم اس دوران وہ اپنی درباری ذمہ داریوں سے غافل رہتے اور بادشاہ ان پر خفا ہوتا۔

روایات کے مطابق ایک سنت نے ان کو بادشاہ کے غیظ اور سزا سے بچانے کے لیے بھگوان کی منشا سے ان کا روپ دھار لیا اور دربار جا کر روزمرہ کی ذمہ داریاں سر انجام دیں۔ جب سین فارغ ہو کر بادشاہ کے پاس پہنچے اور تاخیر پر معذرت چاہی تو بادشاہ نے حیرت سے پوچھا کہ ابھی تو آپ اپنی ذمہ داریاں بروقت سر انجام دے کر گئے ہیں، پھر معذرت کیسی؟ سین نے جواب دیا کہ وہ میں نہیں تھا۔ اس پر بادشاہ ان کی کرامت کا قائل ہوا اور ان کے پیروں پر گر پڑا اور انھیں اپنا گرو مان لیا۔

## مشہور لوگ
سین سماج کا مشہور مؤرخ جسوندر سنگھ کھمبرا ہے۔ اس نے ست گرو سین پر چھ کتب چھاپی ہیں۔

## حوالہ جات

زمرہ:1400ء کی پیدائشیں
زمرہ:1490ء کی وفیات
زمرہ:سکھ بھگت
زمرہ:ویشنوی سنت
نیلم چندرا

**نیلم چندرا**  ایک ہندوستانی شاعر اور لکھاری ہیں۔ انھوں نے شاعری کے ساتھ ساتھ بچوں کے لیے کہانیاں بھی لکھیں۔ وہ ہندی کے ساتھ ساتھ انگریزی میں بھی فکشن لکھتی ہیں۔ انھیں بہت سے ایوارڈ ملے جن میں 2014 میں رابندرناتھ ٹیگور انٹرنیشنل ایوارڈ بھی شامل ہے جو ایکسپریس پبلیکیشنز، کیرالہ کی طرف سے دیا گیا۔

وہ آئی ای ایس آفیسر بھی ہیں اور یونین پبلک سروس کمیشن کی جوائنٹ سیکٹری کے طور پر بھی کام کرتی ہیں۔ پونے میٹرو کے جنرل مینجر کی حیثیت سے اپنے فرائض سر انجام دے رہی ہیں۔

### ابتدائی زندگی اور کیرئیر'''
چندرا نے بچوں کے لیے کہانیاں ، شاعری اور ہندی ، انگریزی زبان میں افسانوی کہانیاں تحریر کی ہیں۔ انھوں نے چار ناول ، ایک ناولٹ اور افسانوں کے پانچ مجموعہ ، شاعری کے پانچ مجموعہ اور دس بچوں کی کہانیوں کی کتابیں لکھی ہیں اور ابھی قلم کی رفتار تھمی نہیں۔ ٹیگور ایوارڈ کے علاوہ انھیں مشہور شاعر گلزار کی طرف سے شاعری کے ایک مقابلے میں انعام دیا گیا۔ یہ شاعری مقابلہ کونسلٹ جنرل متحدہ ریاست ممبئی نے "شاعری سماجی تبدیلی" کے عنوان پر کروایا تھا۔

"میرے سجن سن ، سن " گانے کے بول لکھنے  پر انھیں پاپولر چوائس ایوارڈ ریڈیو سٹی کی طرف سے ملا۔

## تخلیقات
### نظموں اور غزلوں کی فہرست
* رشتے محبت کے
* پنکھڑیاں
* چندا
* زندگی کے قلم سے
* گیت گاتا چل
* آشا کے پنکھ
* پریت پکھی
* دل سے
* رامبھا
* بلبلے خیالوں کے
* رجو رانو اور سورج مکھی
* میں ہوا ہو گئی ہوں
* کترنیں زندگی کی
* میں بہنے لگی ہوں
* میں نے رنگ دیے الفاظ
* میں نے تراشے ہیں الفاظ
* رنگی میں تیرے رنگ میں
* اک سحر امید بھری
* زندگی کا الاؤ
* اک شمع ہر دم جلتی ہے
* آج بادل بن برس جانا ہے

## اعزازات
* رابندر ناتھ ٹیگور انٹرنیشنل شاعری ایوارڈ
* شنکر کی دھن پر میرے سجن سن سن گانے کے بول لکھنے پر پاپولر چوائس ایوارڈ
* فارسب انڈیا 2014 کی لسٹ میں نام

## مزید دیکھیے
بھارتی مصنفات کی فہرست

## حوالہ جات

## بیرونی روابط
* Official website
* ‘My daughter gave birth to the story-teller in me’ on *Millennium Post*
* Neelam Saxena Chandra's Interview on *[[DD National]]*

زمرہ:1969ء کی پیدائشیں
زمرہ:بقید حیات شخصیات
زمرہ:بیسویں صدی کی بھارتی مصنفات
زمرہ:بیسویں صدی کے بھارتی افسانہ نگار
زمرہ:بیسویں صدی کے بھارتی شعرا
زمرہ:بیسویں صدی کے ہندوستانی ناول نگار
زمرہ:بھارت کے انگریزی زبان کے شعرا
زمرہ:بھارت کے انگریزی مصنفین
زمرہ:بھارتی افسانہ نگار خواتین
زمرہ:بھارتی خواتین ناول نگار
زمرہ:بھارتی شاعرات
زمرہ:مہاراشٹر کی مصنفات
زمرہ:مہاراشٹر کے شعرا
زمرہ:بھارتی مصنفین کے نامکمل مضامین
زمرہ:مہاراشٹر کے ناول نگار
زمرہ:بھارتی بچوں کے مصنفین
زمرہ:بیسویں صدی کے بھارتی مصنفین
زمرہ:ویکی ڈیٹا سے مختلف مختصر وضاحت
زمرہ:بھارتی بچوں کی مصنفات
زمرہ:ناول نگار
زمرہ:شعرا
زمرہ:مہاراشٹر کی شخصیات
زمرہ:مصنفات
علاء الدین خلجی کی محصولات متعلقہ اصلاحات

سلطنت دہلی کے حکمران علاء الدین خلجی (حکمرانی۔ 1296–1316) نے شمالی بھارت میں بڑے پیمانے پر زمینوں، جائیدادوں اور دولت کی فراونی سے متعلق اصلاحات نافذ کیں۔ دولت کی فرارونی کو علاء الدین خلجی بغاوت کا ایک اہم سبب سمجھتا تھا۔ چنانچہ اس نے دولت کی فرارانی کے متعلق سخت احکامات جاری کیے، جن کے مطابق اوقاف اور معافیات کی جملہ زمینیں اور جائیدادیں ضبط کر لی جائیں، اس اصلاح کا نتیجہ وہی ہوا جو وہ چاہتا تھا، جب لوگ اپنی جائیدادوں سے محروم ہو گئے تو ان کو کسب معاش کی فکر ہوئی اور ان کا سارا وقت اسیم یں صرف ہونے لگا، اب نہ ان کے پاس وافر دولت تھی اور نہ فرصت کا حکومت کے خلاف بغاوت کر سکتے۔

سلطان نے زراعت کی ترقی اور توسیع کے لیے بھی کچھ اصلاحات کیں، ضیا الدین برنی نے ان اصلاحات کا ذکر ایسے عبارت میں کیا ہے کہ بعض جدید مؤرخین ان سے غلط نتائج نکال لیتے ہیں، ان چار قوانین کا ذکر کرنے کے بعد، جو شہر میں رہنے والے با اثر لوگوں کو قابو میں رکھنے کے لیے نافذ کیے گئے تھے برنی وہ اقدامات بیان کرتا ہے جو گاؤں اور مالگزاری وصول کرنے کے سلسلہ میں حکومت کی مدد کرتے تھے۔ اس وجہ ان کا حکومت میں اثر بھی بہت بڑھ گیا تھا اور ان کو جائز و ناجائز طریقوں سے دولت جمع کرنے کے مواقع بھی بہت زیادہ ملتے تھے، گاؤں میں بااقتدار لوگوں کی بہت بڑی اکثریت ہندوؤں کی تھی، اس وجہ سے وہ ان کے لیے ہندوؤں کا لفظ ہی استعمال کرتا ہے، اس سے اس کا مطلب ہندو مذہب کے پیرو نہیں، جیسا کہل بعض مؤرخین نے غلط طور پر سمجھا ہے،ع بل کہ وہی مقدم اور چودھری وغیرہ ہیں، برنی کی اس عبارت سے یہ بات صاف ہو جاتی ہے: سلطان نے اپنے سمجھار مشیروں سے کہا کہ وہ ایسے قوانین تجویز کریں جن سے ہندوؤں کی قوت کا خاتمہ ہو جائے اور دولت اور مال جو بغاوت کے خاص ذرائع ہیں، ان کے پاس نہ رہیں اور سب خوط اور بلاہر مساوی شرح پر ٹیکس ادا کریں اور قوی لوگوں کے ٹیکس کا بار کمزونوں پر نہ پڑے۔

## حواشی

## حوالہ جات

## بیرونی روابط
* Barani's description of Alauddin's reforms

زمرہ:علاء الدین خلجی
زمرہ:ویکی ڈیٹا سے مختلف مختصر وضاحت
دیندار انجمن

**دیندار انجمن** بھارت میں قائم ایک مذہبی تنظیم ہے۔ اس کے بانی صدیق حسین چن بسویشور تھے۔ یہ تنظیم 1924ء میں حیدرآباد شہر میں وجود میں آئی۔ ان لوگوں کو حیدرآباد، دکن کے نظام فرمانرواؤں کی جانب سے آصف نگر علاقے میں زمین عطا کی گئی تھی۔ یہیں پر بانی صدیق حسین چن بسویشور کی درگاہ بھی ہے۔ یہاں پر ہر سال عرس نکالا جاتا ہے۔ یہ لوگوں کے بانی کا دعوٰی ہے کہ یہ لوگ عام مسلمانوں کے عقائد رکھتے ہیں۔ ان کے بانی کا یہ دعوٰی کہ وہ چن بسویشور اوتار ہیں، درحقیقت ہندوؤں کے لیے ہے۔ ان کے مطابق ان کے آنے کی پیشن گوئی کئی دراوڈی کتابوں میں مذکور ہے۔ اس لیے وہ اس بات کے سہارے انھیں داخل اسلام کر سکتے ہیں۔ ہر سال یہ تنظیم کے لوگ بانی کی سالگرہ کے موقع پر ایک عظیم جلسہ کر کے ہمہ مذہبی مذاکرہ کرواتے تھے، جس میں ہندو، مسلمان، سکھ، سبھی لوگ شریک ہوتے تھے۔ تاہم عام مسلمان یہ تصور رکھتے تھے کہ یہ لوگ صدیق حسین کو ہی ایک پیغمبر مانتے ہیں، اس لیے کچھ حلقوں سے ان کے خلاف خارج الاسلام ہونے کے بھی فتوے دیے گئے ہیں۔

2001ء میں حکومت نے اس تنظیم پر پابندی عائد کردی۔ اس کی وجہ بھارت کی حکومت نے یہ بتائی کہ اس تنظیم کے لوگ ملک میں چرچوں اور عسائیوں پر حملوں کے مرتکب ہیں۔ تنظیم اس کی تردید کر چکی ہے۔ تاہم تب سے یہ پابندی جاری ہے۔ عام مسلمان بھی اس پابندی کو برقرار رکھنے کامطالبہ کر چکے ہیں۔ پابندی سے صرف جلسوں اور ریالیوں پر روک لگی ہے، عام مذہبی امور حسب سابق جاری ہیں۔

## حوالہ جات

زمرہ:بھارت کی جانب سے دہشت گرد قرار دی جانے والی تنظیمیں
زمرہ:بھارت میں 1924ء کی تاسیسات
زمرہ:بھارت میں اسلامی دہشت گردی
زمرہ:بھارت میں قائم اسلامی تنظیمیں
زمرہ:پاکستان میں باغی گروہ
زمرہ:ایشیا میں دہشت گرد قرار دی جانے والی تنظیمیں
بادینی (قبیلہ)

**بادینی** ایک بلوچ قبیلہ ہے۔ بادین ہارون خان کا بڑا بیٹا تھا۔

بادین کے بچوں کو رخشان علاقے میں ان کے خطے  کے سبب رخشانی کے طور پر جانا جاتا تھا۔بادین کا بهائی نوط یا نوت اپنی بہادری کی وجہ سے کافی مشہور ہا ہے۔بادین کا اصل وطن کیچ و مکران ہے۔
جمالدینی

جمالدینی قبیلہ کا تعلق بلوچ قوم کی ذیلی شاخ لاشار سے ہے۔
## مزید دیکھیے
* آزاد جمالدینی
مخدوم حسن قتال

شمس العارفین حضرت مخدوم مخدوم سیّد حسن شاہ قتال برصغیر میں سلسلہسہروردیہ کے معروف روحانی بزرگ ہیں۔ آپ کا مزار تحصیل کہروڑپکا، پاکستان سے پانچ کلومیٹر کی مسافت پر آپ کے نام سے منسوب"مخدوم حسن" نامی بستی میں موجود ہے۔ آپ علوم ظاہری و باطنی سے مالا مال تھے۔ آپ برصغیر پاک و ہند میں سلسلہ قادریہ کے بانی اور عظیم روحانی بزرگ حضرت سیّد مخدوم عبدالرشید حقانی کے فرزند ارجمندہیں۔ آپ کا زمانہ اولیائے کرام کا زمانہ مشہور ہے۔ مشہور بزرگ شیخ بہاؤ الدین زکریا ملتانی، شیخ فرید الدین گنج شکر، شاہ شمس تبریزی،لعل شہباز قلندر، جلال الدین رومی اور جلال الدین سرخ بخاری، بو علی شاہ قلندر، حضرت صدر الدین عارف ان کے ہم عصر اولیاء تھے۔

## ولادت
آپ کی ولادت27 رمضان المبارک (ھجری نامعلوم) کو [ملتان]] کے قریب قصبہ مخدوم رشید میں ہوئی۔
## نسب
آپ کا خاندانی تعلق ساداتِ بنی ہاشم سے ہے۔
## ابتدائی تعلیم و تربیت
حضرت مخدوم سیّد حسن شاہ قتال نے خالص علمی و روحانی اور صوفیانہ ماحول میں آنکھ کھولی اور بہت کم عمری میں مروجہ علوم کے مراحل طے کیے۔ آپ نے ابتدائی تعلیم اپنے والد محترم سیّد مخدوم عبدالرشید حقانی سے اور شیخ بہاؤ الدین زکریا ملتانی کے قائم کردہ مدرسہ بہایہ سے بھی حاصل کی۔
## اولاد
حضرت مخدوم سیّد حسن شاہ قتالؒ کو الله نے چار فرزند عطا فرمائے جنھیں الله نے خو ب عزت عطا کی۔ حضرت مخدوم سیّد حسن شاہ قتالؒ کی اولادوں سے متعلق مقامی طور پر ایک روایت مشہور ہے کہ آپ کے چاروں فرزند سیلاب کی زد میں آنے کی وجہ سے زندہ نہ رہے اور آپ کی کوئی نرینہ اولاد موجود نہیں۔ لیکن تحقیق کرنے کے بعد یہ بات معلوم ہوتی ہے کہ یہ روایت صرف ایک جھوٹی کہانی کی حد تک مشہور ہے۔ آپ کی نہ صرف نسل موجود ہے بلکہ کثیر تعداد میں آباد ہے۔ پاکستان کی سیاسی جماعت مسلم لیگ (ن) کے مشہور سیاست دان پیر اقبال شاہ جن کا تعلق ضلع لودھراں کے علاقے "مخدوم عالی" سے ہے ، آپ ہی کی نسل سے تعلق رکھتے ہیں۔

* مخدوم عالی سلطانؒ
* مخدوم سیّد نصر الله شاہؒ
* مخدوم سیّد محمد داؤد شاہ ؒ
* مخدوم سیّد محمد عیسی شاہؒ

## برادران
* مخدوم سیّد محمد سلطان شاہؒ۔
* مخدوم سیّد محمد ابو بکر ؒ(والد ماجد معروف روحانی بزرگ مخدوم سلطان ایوب قتال)۔
* مخدوم صدر الدین قتال ۔ 
## وصال
آپ کے وصال کے بارے میں متضاد بیان موجود ہیں کہ کس سن میں ہوا۔
## مزار و مقبرہ
آپ کا مزار مبارک تحصیل کہروڑ پکا ، لودھراں سے 5 کلومیٹر کی مسافت پر "مخدوم حسن" نامی گاؤں میں موجود ہے۔ آپ کے عرس سال کے چوتھے مہینے کنک (گندم) کی کٹائی کے موقع پر ہوتا ہے،اس موقعے پر ایک میلے کا اہتمام ہوتا ہے جس میں بڑی تعداد میں عقیدت مند حاضر ہوتے ہیں ۔ آپ کی درگاہ کا انتظام آپ ہی کی آل و اولاد کے ذمہ ہے ۔

## حوالہ جات

* حضرت مخدوم عبد الرشید حقانی رحمۃ اللہ علیہ، جلد اول، حقانی اکیڈمی، مخدوم رشید ملتان۔
* منبع البرکت ترجمہ جامع الکرامات (بحوالہ ازواج و اولاد مخدوم عبد الرشید حقانی رحمتہ الله علیہ) صفحہ 46۔
بھنگرو

بھنگرو کا مطلب گجراتی زبان میں سڑا ہوتا ہے۔ اسی سے بھنگرو کی اصطلاح سامنے آئی ہے۔ بھنگرو پانی سے زراعت کا نیا طریقہ ہے۔زراعت کے اس نئے جدید طریقے کو بھارتی خواتین نے متعارف کرایا ہے۔ یہ بپلاپ کیتن پاؤل اور تروپتی جین کا آئیڈیا ہے۔ اس طریقے میں سیلاب یا بارشوں کا سارا پانی زمین کے نیچے ذخیرہ کیا جاتا ہے ا ور پھر ضرورت کے وقت ان پانی کو نکال کر زراعت کے مقاصد کے لیے استعمال کیا جاتا ہے۔
اس وقت بھارتی ریاست اتر پردیش کے کسان 'بھنگرو' ٹیکنیک سے فائدہ اٹھا رہے ہیں۔ ایسے وقت میں جب کروڑوں روپے لاگت کے زیرتعمیر ڈیم میں بوند برابر بھی پانی نہیں ہوتا بھنگرو سے پانی حاصل کر کے کسان فصل اگا سکتے ہیں۔
یاد رہے اس بھنگرو کے استعمال کا دائرہ کار اب جنوبی ایشیا کے ممالک کے علاوہ جنوب مشرقی ایشیائی ممالک اور افریقی ممالک تک پھیل چکا ہے-
عام طور پر سمجھا جاتا ہے جس بور کی موٹر دو گھنٹے مسلسل پانی چلا دے تو اس زمین سے مسلسل پانی حاصل کیا جا سکتا ہے جبکہ بھنگرو کو استعمال کرنے والوں کا کہنا ہے کہ انھوں سے ا س سے مسلسل 50 گھنٹے بھی پانی حاصل کیا ہے۔

## فوائد
اس ریئن واٹر ہارویسٹنگ ٹیکنیک کے مندرجہ ذیل فوائد ہیں-
زمینی کٹاؤ سے نجات' سیم سے نجات' واٹر لاگنگ سے نجات(بارشوں کا پانی آپ کی زمین میں کھڑا نہیں رہے گا) اور نہ آپ کی زمین کی زرخیزی بہہ کر ندی نالوں میں جائے گی' ضرورت کے وقت اسی پانی کا استعمال بھی آپ کر سکیں گے' اگلی فصل لگانے کے لیے آپکو زمین کے خشک ہونے کا انتظار نہیں کرنا پڑے گا' اور ان فوائد کے علاوہ آپ کے زیرزمین پانی کا لیول بھی اوپر آ جائے گا-
اس طریقے میں بارش اور سیلاب کے دوران پانی کوزمین کی کٹی پھٹی تہوں کے ذریعے زمین میں محفوظ کیا جاتا ہے اور پھر خشک موسم میں زمین سے نکال کر استعمال کیا جاتا ہے۔اس طریقے سے کسان دونوں موسموں میں فصلیں اگا سکتے ہیں۔ اس طرح حاصل کیا گیا پانی دیگر کسانوں اور فیکٹریوں کو بھی فروخت کیا جا سکتا ہے۔
5 ایکڑ زمین پر 1 بھنگرو لگانے سے کسان دونوں موسموں میں فصل کاشت کر سکتے ہیں۔
## حوالہ جات

## بیرونی روابط
* ایک تعارفی ویڈیو

زمرہ:بھارت میں زراعت
زمرہ:موزوں طرزیات
زمرہ:آبی تحفظ
زمرہ:زراعت
نوتیزئی

نوتی زئی نوتیزی یا نوطیزی یا نوتھا زئی اک بلوچ قبیلہ ہے۔ جو شجرہ نسب کے حوالہ سے نویں پشت پر امیر جلال خان اور تیرویں پشت پر مشہور سلسلہ لاشار سے جاملتا ہے۔اس قبیلے کے لو گ ایران افغانستان اور پاکستان میں آباد ہیں۔نوتیزی قبیلہ نوط یا نوت کے نام سے منسوب ہے۔ نوط کا شجرہ نسب کچھ اس طرح ہے۔نوط بن کھیا بن گوہرام بن زنگی بن سیف الدین بن کینگی بن سمال بن بوہر بن رندان بن امیر جلال خان بن ماہی جتو بن گوہرام بن امیر بن لاشار بن علی قریش ۔ نوت کا اصل علاقہ کیچ و مکران ہے۔نوت کی چار بھائی
اور بھی ہیں۔ جن کے نام ہوت بادین جمالدین اور رخشان.نوت کے پانچ بچے ہیں۔ جن کے نام الله داد المعروف (لاداد) موسی عیسی بلگاگ اور ایلی ہیں۔نوت کی اولاد میں سردار ندام اپنی عقل و دانش اور بردباری کی وجہ سے بہت مشہور و معروف رہا ہے۔

زمرہ:قبائل
زمرہ:بلوچ قبائل
زمرہ:پاکستان کے معاشرتی گروہ
ماوردی

**الماوردی** (پیدائش: 972ء— وفات: 27 مئی 1058ء) مسلم فقیہ، مفسر، محدث اور فقہ شافعی کے عالم تھے۔ ان کی مشہور ترین تصنیف الاحکام السلطانیہ جو اسلامی نظام و آئینِ حکمرانی اور سیاست پر مبسوط اور اہم کتاب ہے۔
## شیوخ
# حسن بن علی بن محمد جبلی محدث.
# محمد بن عدی بن زُحَر المقرئ.
# محمد بن معلى ازدی،
# جعفر بن محمد بن فضل بغدادی،
# ابو قاسم عبد الواحد بن محمد صيمری قاضی بصرہ.
# ابو حامد اسفرائینی

## تصانیف
آپ کی مشہور تصانیف درج ذیل ہیں:
* كتاب الحاوي الكبير، في فقه الشافعية في أكثر من عشرين جزءًا.
* كتاب نصيحة الملوك.
* كتاب قوانين الوزارة وسياسة الملك.
* كتاب التفسير واسمه كتاب النكت والعيون (ستة مجلدات)
* كتاب الإقناع، وهو مختصر كتاب الحاوي.
* كتاب أدب القاضي.
* كتاب أعلام النبوة.
* كتاب تسهيل النظر.
* كتاب في النحو.
* كتاب الأمثال والحكم..
* كتاب أدب الدنيا والدين.

## وفات
الماوردی کا انتقال 84 سال کی عمر میں 27 مئی 1058ء کو بغداد میں ہوا۔
## مزید دیکھیے
* فقہ شافعی
## حوالہ جات

زمرہ:1058ء کی وفیات
زمرہ:972ء کی پیدائشیں
زمرہ:بصری شخصیات
زمرہ:خلافت عباسیہ کی شخصیات
زمرہ:شوافع
زمرہ:قرون وسطی کا اسلامی سیاسی فلسفہ
زمرہ:گیارہویں صدی کی عراقی شخصیات
زمرہ:گیارہویں صدی کے مسلم الٰہیات دان
زمرہ:اشاعرہ
زمرہ:محدثین
زمرہ:مفسرین
زمرہ:خلافت عباسیہ کے صابی علماء
زمرہ:عراقی مذہبی رہنما
زمرہ:عباسی شخصیات
زمرہ:عرب سائنس دان
زمرہ:اسلامی قرون وسطی کے سائنس دان
زمرہ:شافعی فقہا
زمرہ:کرد فلسفی
زمرہ:مسلم فلاسفہ
زمرہ:450ھ کی وفیات
زمرہ:دسویں صدی کی عراقی شخصیات
زمرہ:قانون اسلامی کے محققین
زمرہ:سنی علماء اسلام
زمرہ:364ھ کی پیدائشیں
بیگم تبسم حسن

**بیگم تبسم حسن** ایک بھارتی سیاستدان ہے۔ اترپردیش کے کیرانہ لوک سبھا حلقہ کی نمائندگی کرتی ہے اور اتر پردیش سے واحد مسلم رکن پارلیمینٹ ہے۔

## پیدائش و حالات
بیگم تبسم حسن کی پیدائش 25 دسمبر 1970ء کو سہارنپور ضلع میں ہوئی تھی۔آپ نے ہائی اسکول تک تعلیم حاصل کی۔آپ سابق ممبر پارلیمینٹ مرحوم منور حسن کی اہلیہ اور ممبر اسمبلی ناہدحسن کی والدہ ہیں۔

## سیاسی سفر
بیگم تبسم حسن کا تعلق ایک سیاسی خاندان سے ہے۔آپ کے سسر چودھری اختر حسن کا نگریس پارٹی سے 1984ء میں ممبر پارلیمینٹ منتخب ہوئے تھے۔بعد میں ان کے شوہر منور حسن نے اپنے والد کی سیاست کو سنبھالا اور لو ک سبھا اور راجیہ سبھا کے ارکان بھی رہے اس کے علاوہ اتر پردیش اسمبلی کے دونوں ایوانوں کے رکن بھی رہے۔منور حسن کے انتقال کے بعد 2009ء میں آپ کیرانہ لوک سبھا حلقہ سے بہوجن سماج پارٹی کے ٹکٹ پر رکن منتخب ہوئی۔2017ء میں آپ کے بیٹے ناہد حسن نے کیرانہ اسمبلی حلقہ سے انتخاب میں کامیابی حاصل کی۔مئی 2018ء میں کیرانہ لوک سبھا حلقہ کے ہوئے زمنی انتخابات میں آپ اپوزیشن کی طرف سے راسٹیہ لوک دل کے ٹکٹ پر بی،جے پی امیدوار کو ہرا کر دوبارہ منتخب ہوئی۔

## عہدے

* 2009 : منتخب کرنے کے لیے 15ویں لوک سبھا
* 31 اگست 2009 : رکن کمیٹی برائے صحت اور خاندانی بہبود کے
* رکن کی قائمہ کمیٹی کی وزارت سماجی خود مختاری اور انصاف
* 15 اکتوبر 2009 : رکن کمیٹی کے کھانے کے انتظام میں پارلیمنٹ ہاؤس کمپلیکس
* رکن, U. P. سنی سینٹرل وقف بورڈ
* 2018 : منتخب کرنے کے لیے 16ویں لوک سبھا (سروے)

## حوالہ جات

## بیرونی روابط

* 

زمرہ:پندرہویں لوک سبھا کے اراکین
زمرہ:1970ء کی پیدائشیں
زمرہ:اکیسویں صدی کے بھارتی سیاست دان
زمرہ:بقید حیات شخصیات
زمرہ:لوک سبھا اراکین از اترپردیش
زمرہ:نامکمل اترپردیش سیاست دان
زمرہ:سولہویں لوک سبھا کے اراکین
زمرہ:اکیسویں صدی کی بھارتی خواتین سیاست دان
زمرہ:سماج وادی پارٹی کے سیاست دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:راشڑیہ لوک دل کے سیاست دان
زمرہ:لوک سبھا کی خواتین ارکان
نجم السحر (ناول)

**نجم السحر**  رائیڈر ہیگرڈ کا ایک ناول ہے جس میں مصر کی قدیم یعنی فراعنہ کے دور کی تہذیب پیش کی گئی ہے۔ رائیڈر ہیگرڈ کا یہ ناول اصلاً انگریزی زبان میں شائع ہوا تھا جسے بعد میں اردو کے معروف مترجم عنایت اللہ دہلوی نے نجم السحر کے نام سے اردو قالب میں ڈھالا۔

## حوالہ جات

## بیرونی روابط
*منصوبہ گوٹنبرگ پر انگریزی ناول 
* نجم السحر کا آن لائن نسخہ
زمرہ:1910ء کے برطانوی ناول
زمرہ:1910ء کے فنطاسی ناول
زمرہ:رائیڈر ہیگرڈ کے ناول
جیجا بائی

**جیجا بائی شاہ جی بھوسلے** (12 جنوری 1598ء – 17 جون 1674ء) جنھیں بعض اوقات **راج ماتا جیجا بائی** اور صرف **جیجائی** بھی کہا جاتا ہے، مرہٹہ سلطنت کے بانی چھترپتی شیواجی مہاراج کی والدہ تھیں۔ جیجا بائی سندھ کھیڑ کے لکھوجی جادھوراؤ کی بیٹی تھیں۔ لکھوجی ایک مغل سردار تھے اور ان کا دعویٰ تھا کہ وہ دیوگیری کے یادو شاہی خاندان کی نسل سے ہیں۔

## تاریخ
جیجا بائی 12 جنوری 1598ء کو صوبہ مہاراشٹر کے ضلع بلڈھانہ میں واقع سندھ کھیڑ کے قریب دیول گاؤں میں پیدا ہوئیں۔ ان کے والد کا نام لکھوجی راؤ جادھو اور والدہ کا مہلسابائی تھا۔ ابتدائی عمر ہی میں عادل شاہی سلاطین کے فوجی کماندار مالوجی بھوسلے کے فرزند شاہ جی بھوسلے سے جیجابائی کا بیاہ ہو گیا تھا۔

جیجا بائی کے خسر مالوجی بھوسلے نے انہی کے والد لکھوجی راؤ جادھو کے زیر کمان شیلے دار کی حیثیت سے اپنی پیشہ ورانہ زندگی کا آغاز کیا تھا۔ ان کا جادھو خاندان آس پاس کے علاقوں میں صاحب حیثیت سمجھا جاتا جبکہ ان کا سسرالی خاندان کم اہمیت کا حامل تھا۔ بعض بیانات سے معلوم ہوتا ہے کہ یہ خاندان پہلے کاشتکار تھا۔

شاہ جی سے بیاہ کے بعد جیجابائی کے بطن سے چھ بیٹیاں اور دو لڑکے پیدا ہوئے۔ تمام بیٹیاں عہد طفولت ہی میں چل بسیں، دونوں لڑکے سمبھاجی اور شیواجی ہی بلوغت کی عمر تک پہنچے۔ جیجا بائی کے شوہر شاہ جی نے بیجاپور کے سردار باجی راؤ موہیتے پونگواڑیکر کی دختر سے بھی بیاہ کر لیا تھا۔ باجی راؤ موہیتے شاہ جی کے قریبی دوست اور انہی کی طرح سلطان بیجاپور کے کماندار تھے۔ اس شادی کے بعد شاہ جی کا سماجی رتبہ بھی بلند ہوا۔

شاہ جی کی نئی دلہن ان سے بہت چھوٹی تھی چنانچہ شاہ جوئی ان کی دلجوئی کرتے رہتے۔ جلد ہی وہ گھر کے ماحول سے مانوس ہو گئیں اور اپنی سوتن سے گھل مل گئیں۔ کچھ برس بعد شاہ جی نے اپنا گھر منقسم کر دیا اور شیواجی کو پونہ کے قریب واقع جاگیر عنایت کی۔ بعد ازاں جیجابائی اور ان کے فرزند شیواجی اسی جاگیر میں اٹھ آئے۔ جبکہ ان کے بڑے فرزند سمبھاجی اپنے والد کے ساتھ ہی رہے۔ شاہ جی اپنی دوسری بیوی تکابائی کے ساتھ کرناٹک میں مقیم تھے۔

17 جون 1674ء کو ضلع جالنہ کے قریب سندھ کھیڑ راجا میں جیجا بائی کی وفات ہوئی۔

زمرہ:1674ء کی وفیات
زمرہ:سترہویں صدی میں ہندوستانی خواتین
زمرہ:سولہویں صدی کی ہندوستانی خواتین
زمرہ:ضلع بلڈھانہ کی شخصیات
زمرہ:مراٹھی شخصیات
زمرہ:مرہٹہ سلطنت کی خواتین
زمرہ:مرہٹہ سلطنت کی شخصیات
زمرہ:مہاراشٹر کی شخصیات
زمرہ:ہندو جنگجو
زمرہ:ہندوستانی خاتون شاہی اقتدار
زمرہ:کامنز زمرہ جس کا ربط ویکی ڈیٹا پر ہے
زمرہ:سترہویں صدی کی ہندوستانی شخصیات
زمرہ:سولہویں صدی کی ہندوستانی شخصیات
زمرہ:بھارتی ہندو
زمرہ:ملکہ مائیں
زمرہ:بھارتی شخصیات
زمرہ:تاریخ ہندوستان
نفسیاتی تجزیہ

**تحلیل نفسی** نظریات اور علاج کی تکنیکوں کا مجموعہ ہے جو لاشعور دماغ کے مطالعے تعلق رکھتے ہیں۔ یہ تکنیکیں دماغی عدم توازنوں کے علاج کا طریقہ بنتی ہیں۔ یہ وہ شعبہ تعلیم ہے جس کی تاسیس آسٹریا کے دماغی علاج کے ماہر سیگمنڈ فرائڈ نے 1890ء میں رکھی تھی اور اس کا آغاز جزوی طور پر جوسیف بریئیر اور دوسروں کے مطبی کام سے ہوا تھا۔

## سہاروں کی مدد
عمومًا بچے والدین کی حمایت ہونے کے باوجود معاشرے کے رجحان کی وجہ سے کوئی ایسی بات والدین کو بتانے سے ڈرتے ہیں جس میں وہ دانستہ یا نادانستہ کسی پُر خطا راستے پر قدم رکھ چکے ہیں۔ نفسیاتی تجزیہ کے ماہرین اولًا ایسے بچوں کے لیے مشورہ دے سکتے ہیں کہ اگر وہ اس طرح کے کسی مخمصے میں پھنسے ہیں یا کسی بھی خطرناک کام میں ملوث کرنے کی کوشش کی جارہی ہے تو اپنے والدین کو ضرور بتائیں۔ کیوں کہ عام طور سے یہی قابل اعتماد اور راز دار مانے جاتے ہیں۔ زیادہ امکان پر زور اور مدلل انداز میں بات رکھنے سے یہ فائدہ ہو گا کہ اگر شروع میں روجہ نہیں دی جائے تو آگے ضرور دیں گے۔ اسی طرح کبھی سرپرستوں کی طرف اشارہ کیا جا سکتا ہے۔ تاہم اگر والدین اور سرپرست دونوں عدم توجہی سے پیش آئیں، تو ضروری ہے خود کوئی نفسیاتی تجزیہ کے معاملے کو دیکھنے والا بااعتماد بن کر معاملے کو حل کرنے کی کوشش کرے۔

بڑی عمر کے لوگوں کو ان کے دوسرے رشتے داروں اور دوستوں سے مدد لے کر مشکل اور نفسیاتی طور پر تکلیف دہ مسائل سے باہر نکلنے کے لیے کہا جا سکتا ہے۔
## حوالہ جات

نفسیاتی تجزیہ
زمرہ:کاذب سائنس
زمرہ:نفسیات کی شاخیں
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:مطبی نفسیات
زمرہ:تاریخ طب نفسی
زمرہ:فلسفہ نفسیات
زمرہ:ادبی نظریات
زمرہ:فرائڈ
توشا

**توشا** (Tuscia)اطالیہ کا ایک تاریخی علاقہ ہے جو اتروسک تہذیب پر مشتمل ہے
## بیرونی روابط
* Tuscia
* Tuscia 360
* Welcome to Tuscia

زمرہ:اطالیہ کے جغرافیائی، تاریخی اور ثقافتی خطے
زمرہ:جغرافیہ امبریا
زمرہ:جغرافیہ تسکانہ
زمرہ:جغرافیہ لاتزیو
زمرہ:اطالوی جزیرہ نما کے سابقہ ممالک
زمرہ:تاریخ تسکانہ
زمرہ:اتروسک
زمرہ:قرون وسطی میں اطالیہ
زمرہ:تاریخ لاتزیو
مار (شیطان)

بدھ مت میں شیطان **مار** (، **؛ ؛ ؛ ؛ ؛ ) مجسم برائی ہے جو تحریص، گناہ اور موت کا نمائندہ ہے۔ وہ ہندوستانی اساطیر کے مکار شیطان ”نموچے“ جیسا ہے جو اِندَر کے ساتھ لڑا۔ نموچے بد روح ہے جو بارش روکتی اور خشک سال باعث بنتی ہے۔ نموچے لفظ کا مطلب ”پانیوں کی بندش“ ہے تاہم بادو باراں کا دیوتا اِندر اسے یہ بندش ختم کرنے پر مجبور کرتا اور زمین کے لیے یہ حیات بخش عنصر واگُذار کرواتا ہے۔

مار کا ایک اور نام پپیئن یعنی مکار یا بدکار، قاتل، تحریص دلانے والا ہے۔ اسے درش ورتی یعنی ”خواہشات پورے کرنے والا“ بھی کہتے ہیں۔ درحقیقت ورش ورتی اس کا پسندیدہ نام ہے۔ ورش ورتی کی حیثیت میں مار خواہش کی تکمیل یا تہری پیاس ہے: ہستی کی پیاس، طاقت کی پیاس۔ وہ شہوانی مسرت کے آسمانی کا بادشاہ ہے۔

مار بطور ورش ورتی کے تصور میں ایک گہری سچائی موجود ہے۔ اس کا مطلب ہے کہ انسان کی خود غرضی شیطان ہے اور خود غرضی کی اصل تسکین جہنم ہے۔ بودھی تصور کے مطابق
شہوانی مسرت کا آسمان دوزخ بھی شطان کا مسکن ہے۔ 

دھم پد میں مار ایک مجسم شخصیت نہیں ہے۔ بدی کی تشبیہاتی نوعیت ہر اس اقتباس میں واضح طور پر محسوس ہوتی ہے جس میں مار کا نام آتا ہے۔ مثلاً ”جو شخص صرف مسرتوں کی جستجو میں زندہ رہتا ہے، اس کے حواس قابو میں نہیں ہوتے، خوراک غیر معتدل ہوتی ہے، وہ بے کار اور کمزور ہوتا ہے۔ یقیناً مار (تحریص دینے والا) اسے اس طرح چِت کر دے گا جیسے ہوا کسی کمزور درخت کو اُکھاڑ پھینکتی ہے۔“

پاکیزگی پر زور دینے والے بدھ مت میں مار کے سوا اور کوئی شیطان نہیں۔ لیکن قدیم جاتک کتھاؤں کے ذریعہ ہم تک پہنچنے والی بودھی اسطوریات میں ہر قسم کی بدروحوں کا جم غفیر نظر آتا ہے۔ یہ شیطان کی زندگی کی مختلف برائیوں اور فطرت میں ہر کہیں موجود خطرات کے نمائندے ہیں۔

گناہ کے بُرے نتائج جہنم کی اذیتوں کی صورت میں دکھائے جاتے ہیں۔ جبکہ بُرائی سے حتمی نجات اس عقیدے میں ہے کہ تمام بدھ پیروکار ”مغربی بہشت“ (سکھاوتی) میں دوبارہ جنم لیں گے۔

## بدھ کا دشمن
بدھ کی زندگی میں مار شیطان نے ایک اہم کردار ادا کیا۔ وہ بودھی کے حصول میں رکاوٹ بننے والا عنصر ہے۔ بودھی روایت کے مطابق جب بودھی ستو (گوتم بدھ) دنیا کو تیاگ دینے کا فیصلہ کر لیا اور دربان دیوتا نے مستقبل کے بدھ کو باہر لانے کے لیے دروازہ کھول دیا تو:
”اس لمحے مار وہاں آیا تاکہ بودھی ستو کو روک سکے۔ وہ فضا میں معلق ہو گیا اور بولا: میرے آقا، یہاں سے نہ جاؤ۔ آج سے ٹھیک سات دن بعد تم چاروں براعظموں اور دو ہزار جزیروں کے حاکم بن جاؤ گے۔ میرے مالک، رک جاؤ۔“
شہزادے سدھارتھ گوتم نے مار کی تحریص کو نظر انداز کر دیا۔

جب بدھ نروان کی تلاش میں سات روز مسلسل ریاضت کرتے رہے تو ان کا جسم سوکھ کر کانٹا ہو گیا اس موقع پر مار شیطان ان کے قریب آیا اور اسے مشورہ دیا کہ نروان کی تلاش ترک کر دے۔

## پاورقی حواشی

## حوالہ جات
# 
زمرہ:بدھ مت میں شیاطین
زمرہ:بدھ مت اور موت
کھکھل

(سرائیکی) جٹ کھکھل( پشتو )خاخیل قبائل

کھکھل

یہ قوم 1500 سو سال سے موجودہ ڈی جی خان موضع (چورہنہ) جو کے اب چورہٹہ مشہور ہے اس کے ارد گرد میں آباد ہے
1887میں پرانے ڈیرہ غازی خان جو کے موجودہ شہر سے 20 کلومیٹر مشرق کی جانب آباد تھا دریائے سندھ کی لپیٹ میں آگیا تو اللہ یار کھکھل جو کے موجودہ شہر ڈی جی خان اس وقت کا یہاں سردار تھا ساری زمینیں اس کی تھی تو اس نے لوگوں کو رہنے کے لیے زمینیں دی جو کے اب موجودہ ڈی جی خان شہر بنا ہوا ہیں
 اس قوم کے لوگ زیادہ تر٫ ڈی جی خان ٫ڈیرہ اسماعیل خان٫سوات ٫ ہنگو٫ پشاور ٫جھوک اترا ٫شاہ جمال٫ جتوئی٫ رحیم یار خان ٫ اور ٫صوبہ سندھ٫  اور افغانستان میں آباد ہے

( پیر سید ملا قائد شاہ )
 جو کے مدینہ سے ہجرت کر کے ڈی جی خان آیا تھا آپ حسبی نسبی سید آل رسول امام زین العابدین کی اولاد میں سے تھے کھکھل قوم نے ان کو پناہ دی تھی اور وہ کھکھل قوم کی بکریاں بھیڑے وغیرہ چراہتا تھا اس نے کھکھل قوم کو دعا بھی دی تھی تمھاری نسل کے پاس کبھی رزق کی کمی ناں ہو گی اور کھکھل قوم نے ہی چورہٹہ میں  غازی خان کے مقبرہ کے ساتھ اس کا مزار بنوایا تھا اور تدفین کی تھی

زبان : اس قبیلے کے لوگ زیادہ تر سرائیکی اور پشتو بولتے ہے

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
پونم جھاور

پونم جھاور ایک فلمی اداکارہ ہے۔ 1994ء فلم موہرہ سے بالی وڈ میں اپنا فلمی کیریئر کا آغاز کیا تھا۔ اس وقت اس نے سنیل شیٹی کے ساتھ کیا تھا۔وہ فلم او مائی گاڈ میں نظر آئی تھیں۔ وہ جنوبی ہند کی فلموں میں بھی کام کر چکی ہے۔

2017ء میں اس نے پلاسٹک سرجری کرائی۔
 
## فلمیں

## حوالہ جات

زمرہ:1976ء کی پیدائشیں
زمرہ:بقید حیات شخصیات
زمرہ:ممبئی کی اداکارائیں
زمرہ:بھارتی فلمی اداکارائیں
زمرہ:اکیسویں صدی کی ہندوستانی خواتین گلوکارائیں
زمرہ:بھارتی فلمی گلوکارائیں
زمرہ:اکیسویں صدی کی بھارتی اداکارائیں
زمرہ:اکیسویں صدی کے بھارتی گلوکار
زمرہ:ممبئی کے گلوکار
زمرہ:ہندی سنیما کی اداکارائیں
زمرہ:1979ء کی پیدائشیں
زمرہ:1978ء کی پیدائشیں
زمرہ:بھارتی اداکار
عصا اسقلبیوس

تصغیر|ایستادہ|عصا اسقلبیوس
یونانی اساطیر میں عصا اسقلبیوس  ایک عصا ہے جس کے گرد سانپ لپٹا ہوتا ہے۔ جسے قدیم یونانی شفا اور طب کے دیوتا اسقلبیوس سے منسوب کرتے تھے۔ اور اسے شفا اور طب کی علامت سمجھا جاتا تھا.

زمرہ:علامات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:چلنے کی لاٹھیاں
بچوں کا نفسیاتی تجزیہ

**بچوں کا نفسیاتی تجزیہ** نفسیاتی تجزیہ کی ایک ذیلی شاخ ہے جس کی بنا اینا فرائڈ نے رکھی تھی۔ اینا اپنے والد سیگمنڈ فرائڈ کے ساتھ کچھ متبادل ترتیبات پر کام کرتی تھی جو بچوں کی ضروریات پر مرکوز تھے۔ اپنے آغاز سے لے کر اب تک بچوں کا نفسیاتی تجزیہ آگے بڑھ کر بچوں اور نوجوانوں کے علاج کے لیے ایک معروف تکنیک میں بدل چکی ہے۔

## مشاہدہ اور عملی حکمت عملی
بچوں کا نفسیاتی تجزیہ کسی بھی عام نفسیاتی تجزیہ کی طرح بنیادی طور پر مشاہدات پر مبنی ہے۔ ایک سلیم الدماغ بچہ یکایک گم گفتار یا ساکت و صامت کیوں ہوتا ہے؟ اس کے وجوہ کئی ہو سکتے ہیں۔ ان میں زد و کوب بھی ممکن ہے اور ارادی و غیر ارادی صدمہ بھی ممکن ہے۔ غیر ارادی صدمہ ان واقعات پر مشتمل ہوتا ہے، جن پر کسی کا اختیار نہیں ہوتا۔ ایک بچے کا باپ یا ماں فطری یا حادثاتی موت میں جان کھو دیتی ہے، اس میں کوئی کچھ نہیں کر سکتا۔ ارادی صدمہ وہ ہے جس میں کسی بچے کو ناگفتہ بہ صورت حال سے دانستہ طور پر سامنا ہو۔ سگی ماں کے یکایک گذر جانے کے بعد ممکن ہے کہہ ایک بچہ سوتیلی ماں کے یا تو ظلم و ستم سے گذرے یا وہ اس سرد جذباتی وابستگی سے شدید دماغی دھکا محسوس کرے، کیوں کہ سگی ماں جتنی گرم جوشی شاید سوتیلی ماں چاہ کر بھی نہ دے پائے۔ اس کے علاوہ بچے کئی اور باتوں سے بھی صدمہ محسوس کر سکتے ہیں۔ ماحولیاتی صدمہ بھی ممکن ہے۔ اگر ماں باپ نقل مقام کر کے کسی نئے شہر یا نئے ملک میں بس جائیں، تو بچوں کا رد عمل اس بات پر منحصر ہے کہ نو ملاقاتی کس قدر دوست یا ملنسار ہیں۔ سابقہ دوستوں اور رشتے داروں سے بچھڑنا بھی بچوں کے لیے کافی تکلیف دہ امر ہو سکتا ہے۔ بچوں کے غیر فطری رویے کے پس پردہ کسی ناگوار واقعے کا مشاہدہ بھی ہو سکتا ہے۔ مثلًا، ایک لڑکا ایک تکلیف دہ سڑک حادثہ دیکھتا ہے جس میں کوئی آدمی یا عورت کے تمام اعضا بکھر جاتے ہیں۔ یہ بھی ذہن میں بے چینی پیدا کر سکتا ہے۔

اینا فرائڈ کے طریقہ علاج میں پہلی سیڑھی یہ بھی بچوں کا تفصیلی مشاہدہ کیا جاتا۔ اگر کوئی نشو و نما کا پہلو چھوٹتا ہے، مثلًا شخصی صفائی ستھرائی یا کھانے پینے کی عادتیں، تو معالجیں یہ سمجھ سکتے ہیں کہ کوئی صدمہ پیش آیا ہے اور اس کے سیدھے علاج کے لیے وہ لوگ آگے آ سکتے ہیں۔>

## حوالہ جات

زمرہ:بچوں کی نشوونما
راؤ عبد الرشید

**راؤ عبد الرشید**  ایم اے، ایل ایل بی (علیگ) سابق آئی جی پنجاب و آئی جی آزاد کشمیر تھے۔

## خاندانی پس منظر
آپ کی جائے پیدائش ضلع روہتک کے گاؤں **کلانور** کی ہے اور آپ **پنوار** گوت کے راجپوت رانگڑ و مہاجر قوم ہیں۔

## عملی زندگی

* 1951ء میں پاکستان پولیس میں بھرتی ہوئے ،آئی جی پولیس رہے۔
* 1956ء میں بطور ایس پی قلات تعیناتی ہوئی تھی،
* 1957ء میں آئی جی آزاد جموں و کشمیر بنے۔
* بعد ازاں 1971ء تک فارن سروس (لندن) میں رہے۔
* 1971ء میں پشاور میں ڈپٹی ڈائریکٹر انٹیلی جینس مقرر ہوئے۔
* 1974ء میں آئی جی پنجاب بنے۔
* قائد عوام بھٹو کے اسپیشل سیکرٹیری رہے، اس کے علاوہ آپ فیڈرل سیکورٹی فورس(**FSF**) کے بانی تھے۔
* 1977ء میں عملی سیاست میں حصہ لینا شروع کیا۔ بھٹو صاحب کی 1977ء میں الیکشن مہم کے انچارج رہے۔
* مساوات اخبار میں مدیرِ اعلیٰ رہے۔
* ایم آر ڈی تحریک پنجاب کے سیکرٹری رہے۔
* وزیر اعظم بے نظیر بھٹو کے وزیر خاص( وفاقی وزیر برائے اسٹیبلشمنٹ) رہے۔
### راؤ رشید کی یادداشت
**جو میں نے دیکھا** (پاکستانی سیاست اور حکمرانی کی اندرونی کہانی)

## حوالہ جات

زمرہ:رانگڑ راجپوت
زمرہ:ہریانووی نژاد پاکستانی شخصیات
زمرہ:ضلع روہتک کی شخصیات
زمرہ:پاکستان پیپلز پارٹی کے سیاست دان
زمرہ:جامعہ علی گڑھ کے فضلا
زمرہ:روہتک کی شخصیات